**קובץ הנחיות של היחידה להכשרה קלינית**

**בחוג לסיעוד, המכללה האקדמית עמק יזרעאל**

**תשפ"ב**

תוכן

[**1. מבוא** 2](#_Toc75788194)

[**2. רקע** 2](#_Toc75788195)

[**3. התנהגות מקצועית בהתנסות הקלינית** 3](#_Toc75788196)

[**4. בריאות הסטודנט** 6](#_Toc75788197)

[**5. אירוע חריג במהלך התנסות קלינית** 6](#_Toc75788198)

[**6. הפעלת סטודנטים לסיעוד בשעת חירום** 7](#_Toc75788199)

## **1. מבוא**

סגל החוג וצוות היחידה להכשרה קלינית מאחלים לך הצלחה וסיפוק בלימודים. קובץ זה בא להבהיר את המדיניות, המטרות ומתכונת הלימודים הנהוגה ביחידה להכשרה קלינית. הקובץ מגדיר את חובותיו וזכויותיו של הסטודנט. זהו מסמך המייצג את חוזה ההתקשרות בין היחידה להכשרה קלינית לבין הסטודנט. ההנחיות עומדות בדרישות מנהל הסיעוד, משרד הבריאות, הקוד האתי לאחים ולאחיות בישראל ([קוד האתי של האחים והאחיות](https://www.health.gov.il/UnitsOffice/nursing/Documents/nurse_code_ethics.pdf)) ותקנון המכללה האקדמית עמק יזרעאל. הנהלת החוג שומרת לעצמה את הזכות להכניס שינויים בקובץ הנהלים, השינויים יובאו לידיעת הסטודנטים.

המכללה האקדמית עמק יזרעאל הינה מוסד חינוכי אקדמי שמטרתו להקנות ידע והשכלה לסטודנטים. הלימודים במכללה מבוססים על אמון בין הסטודנטים לבין המוסד על סגל מרציו ועובדיו. על כן, מצופה מכל הצדדים להפגין התנהגות ההולמת את כבוד המכללה כמוסד אקדמי ואת מעמדם כסטודנטים וכסגל.

תלמידי החוג לסיעוד כפופים לתקנון המכללה האקדמית עמק יזרעאל. במקרה של סתירה בין תקנון המכללה לבין הנחיות היחידה להכשרה קלינית, תקנון המכללה מחייב.

## **2. רקע**

תהליך ההכשרה הקלינית של סטודנטים לסיעוד נמשך על פני 4 שנות לימודים. במהלכן הסטודנט ירכוש מיומנויות במרכז הסימולציה, ישפר יכולות תקשורת בין ותוך אישית במסגרת קורס מיומנויות תקשורת וייחשף, ילמד, יתרגל ויטפל במטופלים במסגרת ההתנסויות הקליניות במרפאות הקהילה, בבתי החולים ובכל מקום בו ניתן טיפול סיעודי על ידי אחיות מוסמכות, **ברחבי הארץ**, לפי שיקולי החוג לסיעוד. תהליכי ההכשרה נעשים תחת ליווי ופיקוח היחידה להכשרה קלינית בחוג לסיעוד. תהליך ההדרכה במסגרות השונות נעשה על ידי מדריכים קליניים מורשים בליווי מתאמות קליניות הפועלות מתוך המכללה ובשדות הקליניים.

הסטודנט יפעל על פי הקוד האתי לאחים ולאחיות בישראל. יפעל מתוך מצפן מוסרי המכוון אותו ומושתת על מערכת הערכים המוסריים שבבסיס החברה והמקצוע.

הסטודנט לסיעוד פועל בתוך אקלים של עשייה סיעודית המוגדרת בעיקרה, כמערכת יחסים דינמית, אכפתית ותומכת, בה מסייעים האחיות והאחים למטופל, למשפחתו ולקהילה להשיג בריאות מירבית ולשמרה ככל שניתן. הם נוטלים על עצמם מחויבות לאתיקה המקצועית, כמתחייב מכללי הקוד האתי.

**מטרה:** יצירת קובץ כללים מנחים המחייבים את הסטודנט בהכשרתו הקלינית במסגרות הלימוד השונות במכללה ומחוצה לה, בתקופת לימודיו בחוג לסיעוד במכללה האקדמית עמק יזרעאל.

**חלות:** סטודנט לסיעוד - מי שהתקבל ללימודי סיעוד ועד ליום הגשתו לבחינות הרישוי הממשלתיות (כולל) וקבלת תעודת סיום התואר בחוג לסיעוד במכללה האקדמית עמק יזרעאל.

**אחריות:** כל המעורבים בתהליך ההכשרה הקלינית של הסטודנטים בחוג לסיעוד: הנהלת החוג, ראש היחידה להכשרה הקלינית, מתאמות קליניות, רכזת היחידה הקלינית, מדריכים קליניים בשדות הקליניים, מנהלת מרכז הסימולציה ואחראית סטודנטים במרכז הסימולציה בחוג לסיעוד, פסיכולוגיות ומדריכות קליניות בקורס לתקשורת בין ותוך אישית.

**מושגים:**

החוג לסיעוד – החוג לסיעוד במכללה האקדמית עמק יזרעאל ובתוכנית האקדמית בבית הספר האקדמי לסיעוד בבית החולים האנגלי בנצרת.

מוסדות – כל מוסד בו מתקיימת תכנית הכשרה קלינית ו/או עיונית לסטודנט בחוג לסיעוד.

סגל – כל מי שממלא תפקידי מתאמת קלינית, רכזת היחידה הקלינית, מרצה או מדריך קליני ובכלל זה מי שאינו נמנה עם סגל החוג לסיעוד.

עובד – כל מי שמועסק במוסדות בהם מתקיימת הכשרה קלינית.

מדריך קליני – אח/ות מוסמך/ת אשר הוכשר/ה לכך ומונה/תה על ידי הנהלת הסיעוד במוסד בו הוא/היא עובד/ת ואושר על ידי החוג לסיעוד להנחות ולהדריך את הסטודנט במסגרת ההתנסויות הקליניות.

סטודנט – כל אדם אשר התקבל ללימודים באחת מתוכניות הלימוד, במהלך כל שנות הלימוד ועד ליום הגשתו לבחינות הרישוי הממשלתיות (כולל).

תחומי החוג לסיעוד – כל תחומי המכללה האקדמית עמק יזרעאל כולל: כיתות, ספריה, חדרי מחשבים, אודיטוריום, חדרי הסימולציה פינות ישיבה וחצר המכללה. בנוסף מתחם בית הספר לסיעוד הנמצא בבית החולים האנגלי בנצרת.

מטופל – אדם המקבל שירות במוסדות בהם מתנסים הסטודנטים במהלך התנסות מעשית או במהלך צפייה בטיפול.

## **3. התנהגות מקצועית בהתנסות הקלינית**

ההשתתפות בהתנסות הקלינית במוסדות הבריאות השונים מותנית בהתנהגות מקצועית נאותה, הכוללת מחויבות לכללי האתיקה המקצועית והחוק במדינת ישראל.

**3.1 חובות הסטודנטים בהתנסות הקלינית:** הסטודנט יכיר את החוקים, הנהלים, הכללים והתקנונים הבאים ויפעל על פיהם:

* + 1. הסטודנט ימלא בנאמנות את חובות הלימודים העיוניים והקליניים שחלים על הסטודנטים על פי תקנון המכללה ונהליה )[קישור לתקנון המכללה](https://www.yvc.ac.il/%D7%A9%D7%99%D7%A8%D7%95%D7%AA-%D7%9C%D7%A1%D7%98%D7%95%D7%93%D7%A0%D7%98%D7%99%D7%9D/%D7%9E%D7%A0%D7%94%D7%9C-%D7%A1%D7%98%D7%95%D7%93%D7%A0%D7%98%D7%99%D7%9D/%D7%AA%D7%A7%D7%A0%D7%95%D7%A0%D7%99%D7%9D-%D7%95%D7%A0%D7%94%D7%9C%D7%99%D7%9D/)) וקובץ הנחיות של היחידה להכשרה קלינית.
		2. סטודנט יתנסה בהתנסות קלינית רק לאחר שסיים את חובותיו האקדמיות הקודמות להתנסות: עבר בוחן בחשבון רוקחי (ציון עובר 100), סיים בהצלחה את כל הקורסים המהווים תנאי קדם להתנסות.
		3. הכנה ומתן תרופות יתבצעו **בהשגחתו ונוכחותו של המדריך הקליני בלבד** ( [מתוך חוזר מנהל הסיעוד, ניהול הטיפול התרופתי, 117/16 סעיף 6](https://www.health.gov.il/hozer/ND117_2016.pdf) )
		4. כל התערבות טיפולית תתבצע לאחר קבלת הסכמה מהמטופל, תוך פיקוח של המדריך הקליני ובהתאם לחוק זכויות החולה.
		5. על הסטודנט להמציא אישור ליחידה להכשרה קלינית, על קבלת כל החיסונים הנדרשים על ידי משרד הבריאות עד סוף השנה הראשונה ללימודים. (. ([מתוך חוזר מנהל הכללי מספר 8/2016](https://www.health.gov.il/hozer/mk08_2016.pdf) ,[תוספת לחוזר 08/2016](https://www.haifa.ac.il/wp-content/uploads/2021/03/tosefet_hozer_mancal.pdf)). סטודנט שלא ימציא אישור ליחידה הקלינית בהתאם לחוזרים הנ"ל **עד סוף שנה א'– לא יוכל לעבור לשנה ב' ולא יוכל להתחיל בהתנסויות קליניות במוסדות הבריאות.**
		6. הסטודנט ינהג בכבוד ובאופן ההולם את מקצוע הסיעוד וישמור על כללי האתיקה המקצועיים מול עובדי ומנהלי המוסדות הרפואיים.
		7. הסטודנט ישמור על רכוש המוסדות בהם הוא מתנסה.
		8. [הסטודנט יפעל על פי חוק זכויות החולה- 1996](https://www.health.gov.il/LegislationLibrary/Zchuyot_01.pdf)
		9. על הסטודנט להצהיר על העדר "רישום פלילי" בהתאם לדרישות המוסדות השונים.
		10. הסטודנט יתנהג בהתאם [לחוק למניעת הטרדה מינית- 1998](https://www.health.gov.il/legislationlibrary/harassment_klali13.pdf)
		11. הסטודנט יפעל על פי כל נוהל, תקנון, או כללי התנהגות כמקובל במסגרת הטיפול בה הוא

 מתנסה.

* 1. **הנחיות כלליות לסטודנט בהתנסות הקלינית:**
		1. ההתנסות הקלינית מחייבת נוכחות מלאה, בכל שעות ההתנסות הנדרשות בסילבוס.
		2. הסיבות המוצדקות להיעדרות מהתנסות הן: מחלה של הסטודנט (עליו להביא אישור מחלה(, לידה, פטירה של קרוב משפחה מדרגה ראשונה ומילואים. חלה חובה להשלים את ימי ההתנסות, אותם הסטודנט החסיר.
		3. סטודנט הנעדר יותר מ 30 % משעות ההתנסות הקלינית באותה המחלקה יהיה חייב לחזור על ההתנסות במלואה.
		4. סטודנט הנעדר מהתנסות קלינית חייב לתאם עם המדריך/כה הקליני/ת מועד השלמה ולקבל אישור על המועד שנקבע מהמתאמת הקלינית. עליו להשלים את שעות ההתנסות החסרות במהלך תקופת ההתנסות שנקבעה ועד שבוע מסיום ההתנסות ממנה נעדר.
		5. סטודנט שמבצע התנסות קלינית חוזרת, בשנת הלימודים הנוכחית או בשנת הלימודים העוקבת, מכל סיבה שהיא, ישלם עבור ההתנסות האמורה בהתאם לתקנון המכללה. התשלום הינו בנוסף לשכר הלימוד שעל הסטודנט לשלם על פי התעריף הקבוע.
		6. אין לאחר להתנסות קלינית. יש להגיע בשעה שנקבעה עם המדריך הקליני למקום ההתנסות. במידה והסטודנט נאלץ לאחר או להעדר, יש להודיע למדריך הקליני באופן מידי ולמתאמת הקלינית עד לסיום יום ההתנסות. איחור או היעדרות ללא הודעה מתאימה תיחשב כהתנהגות בלתי מקצועית ועלולה להביא לנקיטת צעדים חינוכיים ומשמעתיים עד כדי הפסקה וכשלון בהתנסות הקלינית.
		7. ההתנסות הקלינית תתקיים במועד, בימים ובשעות שנקבעו מראש, בהתאם לאופי השדה הקליני ובתיאום עם המדריך הקליני והמתאמת הקלינית.
		8. ההתנסות הקלינית תתקיים במסגרות בריאות שונות ובמקומות שונים בארץ, על בסיס שדות קליניים פנויים ושיקולים של היחידה הקלינית. מחובתו של הסטודנט להגיע להתנסות אליה שובץ במועד. המכללה לא תשתתף בעלות הנסיעות להתנסות.
		9. אורך יום התנסות קלינית הינו 8 שעות.
		10. בשעות ההתנסות הקלינית מעמדו של הסטודנט הוא כשל סטודנט בהשתלמות מקצועית והוא אינו מוגדר כחלק מצוות בית החולים או המרפאה, גם אם הוא עובד באותו המוסד מחוץ למסגרת הלימודים.
		11. סטודנט לא יוכל להתחיל את ההתנסות מבלי שסיים את כל חובות ההתנסות הקודמת, שמהווה תנאי קדם להתנסות הבאה.
		12. יש להגיע להתנסות הקלינית בלבוש מקצועי: בהופעה הולמת, במדים נקיים על פי כללי הלבוש המקובלים במוסד הרפואי בו מתקיימת ההתנסות.
		13. חל איסור ללבוש מדים מחוץ למוסד הרפואי. כל יציאה מחוץ לשטח בית החולים, נסיעה ברכב פרטי או בתחבורה ציבורית תעשה ללא מדים, כל זאת במטרה לצמצם העברת זיהומים.
		14. יש לאסוף שיער ארוך מעבר לגובה הכתפיים.
		15. חל איסור מוחלט על ענידת תכשיטי אצבעות במהלך העבודה, למעט טבעת נישואין חלקה. חל איסור מוחלט על הרכבת ציפורניים מלאכותיות. יש להקפיד על ציפורניים קצרות באורך מקסימלי של 5.0 מ"מ. באם נעשה שימוש בלק לציפורניים – הלק יהיה שלם ( [חוזר מינהל רפואה 24/2009 - היגיינת ידיים במוסדות רפואיים](https://www.health.gov.il/hozer/mr24_2009.pdf) ).
		16. הסטודנט יענוד באופן קבוע על המדים תג זיהוי עם שמו המלא עם סמל החוג בלבד ([חוזר מנהל הרפואה 40/2006](https://www.health.gov.il/hozer/mr40_2006.pdf)). הסטודנט יקבל את תג הזיהוי במרכז הסימולציה. אין לענוד תג עם סמל של מוסד רפואי מסוים במוסד אחר. במקרה של אובדן תג זיהוי, באחריות הסטודנט לפנות למזכירות מרכז הסימולציה לשם הנפקת תג חדש.
		17. ניתן להתנסות במחלקה או במרפאה רק בשעות בהן נמצא בפועל מדריך קליני מורשה שאחראי על הסטודנטים ועל תפקודם.

## **4. בריאות הסטודנט**

4.1. סטודנטיות בהריון לא ישובצו להתנסויות בהן יש שימוש בחומרים בעלי סיכון לנשים בהריון [(תקנות עבודת נשים)](https://www.health.gov.il/hozer/mr47_2001.pdf).השלמת ההתנסות תתאפשר להן בתום תקופת ההיריון או חופשת הלידה.

4.2. **היריון במהלך התנסות קלינית במחלקה פסיכיאטרית:** סטודנטיות בהריון לא ישובצו במחלקות

 סגורות ומחלקה משפטית בהתנסות בפסיכיאטריה. לשם כך נדרשת סטודנטית הרה לדווח

 על כך ליחידה להכשרה קלינית מבעוד מועד. הסטודנטית תשובץ למחלקה ברמת ביטחון גבוהה יותר

 או יידחה מועד ההתנסות לתקופה לאחר סיום ההיריון או חופשת הלידה.

4.3. תקופת ההיעדרות המינימלית עבור סטודנטית לאחר הלידה הינה שישה שבועות

 (על פי תיקון כללי זכויות הסטודנט תשע"ב- 2013 שהתפרסם בספטמבר 2015). החזרה להתנסות

 של סטודנטית לאחר לידה תהיה אחרי תקופה של 6 שבועות מתום הלידה.

4.4. חובת הסטודנט לדווח בכתב לראש החוג על שינוי שחל במצב בריאותו.

4.5. התגלה חשד שסטודנט חולה במחלה מסכנת, כמשמעה בתקנות בריאות העם, תפנה ראש החוג

 למנהל הסיעוד בבקשה להפנותו לוועדה רפואית מייעצת של משרד הבריאות, כתנאי להמשך לימודיו

 (על פי [סעיף 13 בתקנות בריאות העם (צוות סיעודי במרפאות), התשמ"א-1981](https://www.health.gov.il/LegislationLibrary/Briut15.pdf) [ועל פי סעיף 19 בתקנות בריאות העם (עוסקים בסיעוד בבתי חולים, התשמ"ט](https://www.health.gov.il/LegislationLibrary/Briut17.pdf) ).

## **5. אירוע חריג במהלך התנסות קלינית**

5.1. במהלך ההתנסות הקלינית או טיפול במטופלים יתכנו אירועים חריגים הקשורים ל:

א**.** טיפול במטופל.

ב. היפגעות הסטודנט (חבלה, דקירה ממחט ועוד...).

ג. התנהגות בלתי מקצועית (עימות מילולי או פיזי עם אחרים בשדה הקליני, חיסורים או איחורים

 ללא הודעה מתאימה ועוד...).

ד. עבירת משמעת.

ה. עבירה פלילית.

5.2. כל אירוע ידווח **באופן מידי** בעל פה על ידי הסטודנט למדריך הקליני ולמתאמת הקלינית.

5.3. האירוע יתועד על ידי הסטודנט בטופס מקוון" [טופס דיווח וניתוח אירוע חריג בקליניקה של **הסטודנט**"](https://forms.office.com/Pages/ResponsePage.aspx?id=tElO17P6akyolbXjqtM2GqxTYEgFajJBtvjiIVD4eC1UN0syVURWQUhPWUU2OTVESDZQQlFISEtaVi4u)

ועל ידי והמדריך הקליני באמצעות הטופס המקוון " [טופס דיווח וניתוח אירוע חריג בקליניקה של  **המדריך הקליני**](https://forms.office.com/Pages/ResponsePage.aspx?id=tElO17P6akyolbXjqtM2GqxTYEgFajJBtvjiIVD4eC1UQVhaNUxQVjNONUkySTJGUzE4SzRSNTJBNy4u)" תוך **24 שעות**. הסטודנט והמדריך הקליני יוודאו מול מתאמת היחידה הקלינית את הגעת הטופס המקוון.

5.4. יש לנהוג באירוע חריג במהלך ההתנסות גם לפי נהלי היחידה לניהול סיכונים של אותו המוסד בו

 נערכת ההתנסות. המשך הטיפול באירוע יעשה בשיתוף מתאמת היחידה הקלינית והממונה על ניהול

 סיכונים מטעם היחידה הקלינית והמוסד הרפואי בו התרחש האירוע.

5.5. במקרים של היפגעות

הסטודנט יופנה לחדר מיון מצויד במכתב הפנייה מהרופא המטפל מטעם הקופה אליה משויך הסטודנט או המוקד הטלפוני של הקופה אליה משויך הסטודנט:

- מוקד כללית 2700\*

- מוקד מכבי 3555\*

- מוקד לאומית 507\*

- מוקד מאוחדת 3833\*

5.6. לאחר קבלת הטיפול על הסטודנט לפתוח תיק תביעה בביטוח לאומי ולהגיש את כל הטפסים

 לביטוח לאומי, כל זאת באחריותו של הסטודנט. לשם כך עליו למלא:

1. [טופס תביעה](https://www.btl.gov.il/%D7%98%D7%A4%D7%A1%D7%99%D7%9D%20%D7%95%D7%90%D7%99%D7%A9%D7%95%D7%A8%D7%99%D7%9D/TextDocuments/TEXT_T250.pdf) ,[טופס בקשה למתן טיפול רפואי לנפגע עבודה](https://www.btl.gov.il/%D7%98%D7%A4%D7%A1%D7%99%D7%9D%20%D7%95%D7%90%D7%99%D7%A9%D7%95%D7%A8%D7%99%D7%9D/Documents/T250.pdf) (ב.ל.250)
2. [תביעה לתשלום דמי פגיעה והודעה על פגיעה בעבודה](https://www.btl.gov.il/%D7%98%D7%A4%D7%A1%D7%99%D7%9D%20%D7%95%D7%90%D7%99%D7%A9%D7%95%D7%A8%D7%99%D7%9D/Documents/t211.pdf)

## **6. הפעלת סטודנטים לסיעוד בשעת חירום**

1. בשעת חירום יוצבו הסטודנטים לפי סדרי העדיפויות והצרכים של מערכת הבריאות (על פי נהלי משרד הבריאות: [נהלים לשע"ח- אשפוז- פרק ב'- משאבי אנוש- 2002](https://www.health.gov.il/Subjects/emergency/preparation/DocLib/nehalim/2.007.pdf))
2. הסטודנטים לסיעוד אינם כפופים להנהלת בית החולים בשעת חירום אלא לחוג לסיעוד, האמונה על שעת חירום בחוג לסיעוד היא ראש היחידה להכשרה קלינית.
3. בעת הכרזת שעת חירום, העסקת הסטודנטים מותנית בחתימה מוקדמת על טופס התנדבות.
4. הצבת סטודנטים בשעות שלאחר שעות הלימודים, תעשה על פי סדרי העדיפויות והצרכים של מערכת הבריאות.